S-922/2013

Mál þetta, sem dómtekið var 28. síðasta mánaðar, er höfðað með ákæru útgefinni af lögreglustjóranum á höfuðborgarsvæðinu 29. október síðastliðinn á hendur S-kk-þgf Þ-kk-þgf E-kk-þgf, kt. 000000-0000, Logafold 48, Reykjavík. Ákærða er gefið að sök „fíkniefnalagabrot, með því að hafa miðvikudaginn 8. maí 2013, í húsnæði að Óseyrarbraut 5 í Hafnarfirði, í vörslum sínum 46 [...] kannabisplöntur og 1.884,72 g af maríhúana, en ákærði hafði um nokkurt skeið fram til þessa dags ræktað greindar plöntur, sem fundust við leit lögreglu í húsnæðinu“ og þannig brotið gegn 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. og 4. gr. laganna að því er varðar framleiðslu á kannabis, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

Í ákæru er þess krafist að ákærði verði dæmdur til refsingar, greiðslu alls sakarkostnaðar og til að sæta upptöku á 46 kannabisplöntum og 1884,72 g af maríhúana, sex vökvunarkerfum, þremur tímarofum, tveimur kolasíum, fimm gróðurhúsalömpum, sex viftum, fimm spennubreytum og tveimur vatnsdælum samkvæmt heimildum í 6. og 7. mgr. 5. gr. laga nr. 65/1974.

Ákærði hefur fyrir dómi skýlaust játað brot sitt og samþykkt upptökukröfu ákæruvaldsins og var því farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og ákærði höfðu tjáð sig stuttlega um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er réttilega heimfærð til refsiákvæða í ákæru. Ákærði hefur því unnið sér til refsingar.

Ákærði krefst vægustu refsingar sem lög leyfa.

Samkvæmt sakavottorði á ákærði nokkurn sakaferil að baki frá árinu 2003. Af því sem þar greinir ber við ákvörðun refsingar nú að horfa til dóms frá 14. nóvember 2011. Með þeim dómi var ákærði dæmdur í þriggja mánaða fangelsi, skilorðsbundið til þriggja ára, meðal annars fyrir brot gegn lögum um ávana- og fíkniefni. Sá dómur var dæmdur upp með dómi 7. desember 2012.

Í matsgerð Rannsóknastofu í lyfja- og eiturefnafræði við Háskóla Íslands, dagsettri 11. júní síðastliðinn, er gerð grein fyrir tveimur sýnum sem send voru til rannsóknar. Af gögnum málsins verður ráðið að bæði sýnin eru úr þeim plöntum sem fundust á vettvangi. Í fyrra sýninu mældist magn tetrahýdrókannabínóls í þurru sýni 9,5 mg/g, sem samsvarar 6,3 mg/g í sýninu fyrir þurrkun. Í síðara sýninu mældist magn tetrahýdrókannabínóls í þurru sýni 4,9 mg/g sem samsvarar 1,8 mg/g í sýninu fyrir þurrkun. Ekki liggur fyrir mat á styrkleika á þeim 1.884,72 g af maríhúana sem sakargiftir lúta að.

Að virtu magni og styrkleika téðra fíkniefna, sakaferli, skýlausri játningu ákærða sem og dómaframkvæmd, þykir refsing hans hæfilega ákveðin fangelsi í þrjá mánuði. Þykir mega fresta fullnustu refsingarinnar og skal hún falla niður að liðnum þremur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga.

Ákærði hefur fallist á kröfu ákæruvalds um upptöku eins og henni er lýst í ákæru. Samkvæmt því og með vísan til 6. og 7. mgr. 5. gr. laga nr. 65/1974 er sú krafa tekin til greina.

Með vísan til 218. gr. laga nr. 88/2008 ber að dæma ákærða til að greiða allan sakarkostnað málsins, sem er samkvæmt yfirliti 183.847 krónur og þóknun skipaðs verjanda ákærða, G-kk-ef S-x-x R-kk-ef héraðsdómslögmanns, á rannsóknarstigi og fyrir dómi, sem þykir hæfilega ákveðin 75.300 krónur. Við ákvörðun þóknunar hefur verið tekið tillit til virðisaukaskatts.

K-kk-nf Ó-kk-nf fulltrúi lögreglustjórans á höfuðborgarsvæðinu sótti málið.

Dóm þennan kveður upp H-kk-nf Þ-kk-nf aðstoðarmaður dómara.

D ó m s o r ð:

Ákærði, S-kk-nf Þ-kk-nf E-kk-nf, sæti fangelsi í þrjá mánuði. Fresta skal fullnustu refsingarinnar og hún falla niður að liðnum þremur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði sæti upptöku á á 46 kannabisplöntum og 1884,72 g af maríhúana, sex vökvunarkerfum, þremur tímarofum, tveimur kolasíum, fimm gróðurhúsalömpum, sex viftum, fimm spennubreytum og tveimur vatnsdælum, sem lagt var hald á.

Ákærði greiði 259.147 krónur í sakarkostnað, þar með talda þóknun skipaðs verjanda síns, G-kk-ef S-x-x R-kk-ef héraðsdómslögmanns, 75.300 krónur.

H-kk-nf Þ-kk-nf